เรือหางยาวหน้าอ่าวมาหยา ปี พ.ศ. 2556
**อ่าวมาหยา** (อังกฤษ: Maya Bay) ตั้งอยู่บนเกาะพีพีเล เกาะขนาดใหญ่เป็นอันดับสองของหมู่เกาะพีพี จังหวัดกระบี่ เป็นเวิ้งอ่าวขนาดเล็กรูปพระจันทร์เสี้ยวที่โอบล้อมด้วยเขาหินปูน ประกอบกับน้ำทะเลสีเขียวสดใสจนมองเห็นพื้นทราย และมีหาดทรายขาวสะอาด ทรายละเอียดที่เกิดจากการทับถมของซากปะการังเป็นเวลานาน ทำให้มีทิวทัศน์สวยงามเป็นที่นิยมของนักท่องเที่ยว 

ภาพยนตร์เรื่อง เดอะบีช
อ่าวมาหยามีชื่อเสียงในระดับโลก หลังจากถูกใช้เป็นสถานที่ถ่ายทำภาพยนตร์เรื่อง *The Beach* (พ.ศ. 2543) ของทเวนตีธ์เซนจูรีฟอกซ์ นำแสดงโดยลีโอนาโด ดิคาปริโอ สร้างจากนวนิยายในชื่อเดียวกันของอเล็กซ์ การ์แลนด์ นักเขียนชาวอังกฤษ ที่วางจำหน่ายในปี พ.ศ. 2539 เกี่ยวกับนักท่องเที่ยวแบ็กแพ็กที่เดินทางมาเที่ยวเกาะพะงัน โดยภายหลังการถ่ายทำ ทเวนตีธ์เซนจูรีฟอกซ์ได้ถูกฟ้องร้องจากกรมป่าไม้ ในข้อหาทำลายสภาพธรรมชาติดั้งเดิมของเกาะ เนื่องจากทีมงานสร้างได้ดัดแปลงภูมิทัศน์ของชายหาด 

วันที่ 13 กันยายน พ.ศ. 2565 ศาลฎีกาได้มีคำพิพากษาให้กรมป่าไม้"เยียวยาฟื้นฟูสภาพอ่าวมาหยาให้กลับมาสวยงามเหมือนเดิม ส่วนทเวนตีธ์เซนจูรีฟอกซ์ต้องจ่ายค่าชดเชยเป็นจำนวนเงิน 10 ล้านบาท แก่การช่วยเหลือการอนุรักษ์ทรัพยากรและสิ่งแวดล้อม โดยจะมอบเงินให้แก่กรมป่าไม้ในการดำเนินการฟื้นฟูอ่าวมาหยาและต้องรายงานผลการปฏิบัติงานต่อศาลทุก ๆ 1 ปี ต่อเนื่องกันเป็นเวลา 3 ปี หรือจนกว่าเงินจะหมด

อ่าวมาหยาปิดทำการโดยไม่ได้รับนักท่องเที่ยวตั้งแต่วันที่ 1 มิถุนายน พ.ศ. 2561 กลับมาเปิดอีกครั้งเมื่อวันที่ 1 มกราคม พ.ศ. 2565 โดยนักท่องเที่ยวอยู่ได้ไม่เกินคนละชั่วโมงและห้ามเรือจอดในอ่าว

ประวัติ
-------

อ่าวมาหยา ปี พ.ศ. 2556
**อ่าวมาหยา** เกิดขึ้นด้วยกระบวนการพังทลายของส่วนหนึ่งของเขาหินปูนเป็นหน้าผาที่โอบล้อมที่พังทลายกลายเป็นช่องเปิดขนาดใหญ่เมื่อหลายพันปีก่อน เชื่อมต่อกับทะเลภายนอก น้ำทะเลไหลเวียนเข้าออกได้ดี เกาะหินปูนแห่งนี้ยังตั้งอยู่ห่างชายฝั่งหลายสิบกิโลเมตร ตะกอนที่มาจากอ่าวพังงามีอิทธิพลน้อยมาก น้ำทะเลใสช่วยให้แสงส่องผ่านในระดับเหมาะสม ตัวอ่อนของปะการังที่ล่องลอยอยู่ทั่วบริเวณพากันลงเกาะบนหินที่ทับถมอยู่ กลางอ่าว เมื่อยึดที่มั่นได้ แต่ละตัวสืบพันธุ์แบบไม่อาศัยเพศแบ่งตัวจากหนึ่งเป็นสอง...สองเป็นสี่ เวลาผ่านไปหลายพันปี แนวปะการังขยายขนาดปกคลุมทั่วอ่าวมาหยา ในเวลาเดียวกับที่ทะเลมีการเปลี่ยนแปลง กระบวนการของธรรมชาติยังเกิดขึ้นบนชายฝั่ง ตะกอนทรายตกทับถมรวมกันกลายเป็นหาด ผลของพืชชายทะเลที่ล่องลอยมากับน้ำบ้าง มาจากสัตว์ต่าง ๆ บ้าง เจริญงอกงามกลายเป็นป่าชายหาดที่กินพื้นที่ตอนในของอ่าวประมาณ 50 ไร่

ผลกระทบจากสึนามิ
----------------

ภายหลังเหตุการณ์แผ่นดินไหวในมหาสมุทรอินเดีย พ.ศ. 2547 คลื่นสึนามิได้กวาดทำลายสิ่งปลูกสร้างเดิมที่มีอยู่บนเกาะ และทำให้ภูมิทัศน์ของอ่าวกลับคืนสู่ธรรมชาติตามเดิม

การฟื้นฟู
---------

หาดมาหยาแบบพาโนรามิก
เมื่อวันที่ 1 มิถุนายน พ.ศ. 2561 กรมอุทยานแห่งชาติ สัตว์ป่า และพันธุ์พืช ได้ประกาศไม่อนุญาตให้ประกอบกิจกรรมท่องเที่ยวหรือดำเนินกิจกรรมใด ๆ ในบริเวณอ่าวมาหยาและอ่าวโล๊ะซามะ ในเขตอุทยานแห่งชาติหาดนพรัตน์ธารา-หมู่เกาะพีพี จังหวัดกระบี่ โดยประกาศปิดอ่าวมาหยา ตั้งแต่วันที่ 1 มิถุนายน - 30 กันยายน พ.ศ. 2561 เพื่อแก้ไขปัญหาผลกระทบจากการท่องเที่ยว ในวันที่ 17 กรกฎาคม พ.ศ. 2561 พบฉลามหูดำจำนวน 6 ตัว ว่ายวนหาอาหารบริเวณหน้าหาด ในวันที่ 16 ตุลาคม พ.ศ. 2561 กรมอุทยานฯ ได้เผยแพร่คลิป ผ่านเฟสบุ๊ค ภายหลังปิดฟื้นฟูธรรมชาติกว่า 4 เดือน และ ในเดือน พฤศจิกายน พ.ศ. 2561 ในช่วงวันที่ 8 พฤศจิกายน พบฝูงฉลามกว่า 20 ตัว และอีกครั้งในช่วงปลายเดือนพฤศจิกายน ในปีเดียวกัน พบฝูงฉลามหูดำกว่าเกือบเจ็ดสิบตัว แหวกว่ายหากินบริเวณใกล้หาดอ่าวมาหยา นานถึง 4 ชั่วโมง สำหรับทรัพยากรบนบก กรมอุทยานฯ จะร่วมกับมหาวิทยาลัยสงขลานครินทร์เพื่อแก้ไขปัญหาการพังทลายของเนินทรายของชายหาด อนุรักษ์พันธุ์ไม้ป่าชายหาด และคัดเลือกชนิดพันธุ์ที่มีอยู่ เช่น รักทะเล เตยทะเล สวาด คันทรง และขยายพันธุ์เพื่อปลูกยึดหน้าดิน ป้องกันการพังทลายของเนินทราย ผศ.ดร..ธรณ์ ให้ข้อมูลในท้ายว่า ป่าชายหาดในอ่าวมาหยาเคยสมบูรณ์มากที่สุดของพื้นที่อันดามัน ต้องดูแลให้ฟื้นตัว แผนปฏิรูปประเทศจะลดความเสียหายของปะการังให้ได้ร้อยละ 50 จากร้อยละ 77 ภายใน 5 ปี

สิ่งอำนวยความสะดวก
------------------

* ระบบกำจัดขยะ ระบบฝังกลบขยะ
* ระบบไฟฟ้า
* ระบบน้ำใช้
* แหล่งน้ำธรรมชาติ
* ระบบรักษาความปลอดภัย
* ระบบการสื่อสาร สัญญาณโทรศัพท์ สัญญาณอินเทอร์เน็ต

ระเบียงภาพ
----------

* อ่าวมาหยาอ่าวมาหยา
* อ่าวมาหยาอ่าวมาหยา
* ภาพเรือหางยาวจำนวนมากจอดหน้าหาดมาหยาภาพเรือหางยาวจำนวนมากจอดหน้าหาดมาหยา
* ภาพพาโนรามาของอ่าวมาหยาภาพพาโนรามาของอ่าวมาหยา

ดูเพิ่ม
-------

* เดอะบีช
* จังหวัดกระบี่
* อุทยานแห่งชาติหาดนพรัตน์ธารา-หมู่เกาะพีพี

อ้างอิง
-------

1. ↑  *The Nation*, December 1, 2006. Filming 'damaged beach' เก็บถาวร 2007-10-16 ที่ เวย์แบ็กแมชชีน (retrieved on December 3, 2006).
2. ↑  Vidal, John. October 29, 1999. DiCaprio film-makers face storm over paradise lost เก็บถาวร 2008-06-11 ที่ เวย์แบ็กแมชชีน, *The Guardian*, retrieved via ThaiStudents.com on December 3, 2006.
3. ↑  "สรุปคดีอ่าวมาหยา คดีที่ยาวนานกว่า 24 ปี". มูลนิธิสืบนาคะเสถียร.
4. ↑
5. ↑  พลอยจันทร์ สุขคง. "เตรียมเปิด 'อ่าวมาหยา' 1 มกราคม 2565 เที่ยวได้ไม่เกินคนละชั่วโมง และห้ามเรือจอดในอ่าว". เดอะสแตนดาร์ด.
6. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-12-06. สืบค้นเมื่อ 2018-12-01.
7. ↑  www.tourkrabi.com
8. ↑  นานาทัศนะทะเลไทย ครบ 1 ปี หลังสึนามิ จากผู้จัดการออนไลน์
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑

แหล่งข้อมูลอื่น
---------------

* แผนที่และภาพถ่ายทางอากาศของ อ่าวมาหยา
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 7°40′44″N 98°45′54″E﻿ / ﻿7.678889°N 98.765°E﻿ / 7.678889; 98.765